Razočaravajući podaci o zapošljavanju u SAD
U maju je otvorena 431 hiljada novih radnih mesta, ali je uglavnom reč o radnicima koji su privremeno zaposleni za sprovođenje popisa
Stopa nezaposlenosti u Sjedinjenim Državama je prošlog mjeseca pala sa 9,9 na 9,7 odsto pošto je otvoreno više od 400 hiljada radnih mjesta. U izvještaju sekretarijata za rad se međutim navodi da je uglavnom riječ o radnicima koji su privremeno zaposleni za sprovođenje zvaničnog popisa stanovništva. Tržište rada u Sjedinjenim Državama i dalje se nije dovoljno oporavilo, iako je porast broja radnih mjesta u maju bio najveći u više od deset godina. Prošlog mjeseca je otvorena je 431 hiljada novih radnih mjesta, što je ispod očekivanja. Podaci za april su nepromijenjeni, dok su za mart cifre manje nego što je prvobitno saopšteno. Predsjednik Barak Obama pozdravio je najnoviji izvještaj o zapošljavanju. Ekonomista Markus Šomer međutim smatra da najnoviji podaci, ukupno gledano, nisu previše pozitivni. Ekonomisti ukazuju na podatak da je u maju došlo do rasta zbog privremenog zapošljavanja 411 hiljada radnika za popis, što znači da privatni poslodavci nisu imali dovoljno povjerenja u ekonomski oporavak da bi zaposlili značajniji broj novih radnika. Tako je broj radnih mjesta u maloprodaji pao prvi put od decembra, s obzirom na to da vlasnici radnji još ne očekuju veliki broj kupaca. Nove vijesti o zapošljavanju s razočarenjem su primljene na Vol Stritu, gdje su berzanski indeksi na početku trgovine izgubili blizu dva odsto vrednosti. smatra ekonomista Den Arnal. Pad stope nezaposlenosti sa 9,9 na 9,7 odsto takođe nije mnogo doprineo jačanju povjerenja u ekonomsku situaciju. Čim se poslovi u vezi sa sprovođenjem popisa stanovništva okončaju narednog mjeseca, ekonomisti ističu da će ponovo doći do rasta stope nezaposlenosti. Uprkos sumornim podacima, stanovnici pojedinih gradova, poput Benton Harbora u Mičigenu i dalje su optimisti. kaže Betsi Luks. U Sjedinjenim Državama je prošlog mjeseca bilo 15 miliona nezaposlenih. Predsjednik Obama u međuvremenu je zatražio je da se produži davanje nadokanada za nezaposlene onima koji i dalje traže posao.